text: Fængselsbetjente brugte slang
  09 august 2011 kl. 06.26
  Da betjente fra Kolding Arrest i januar ringede til politiet og sagde, at "vi sidder på" en nu afdød fange, så skulle det ikke tages bogstaveligt.
  Det var nemlig bare et særlig slangudtryk, som de ansatte i arresthuset bruger for at have kontrol med uregerlige indsatte.
  Det siger arrestbetjentenes forsvarer, Stine Gry Johannessen. 
  - Det er uformelt sprogbrug. Et slangudtryk, om du vil, siger hun. 
  Det sker efter, at det er kommet frem, at en håndfuld arrestbetjente under voldsom tumult med den 23-årige fange Ekrem Sahin, ringede til politiet og sagde, at de nu havde sat sig på ham efter at han var lagt i benlås.
  Kort efter gled den 23-årige over i bevidstløshed og - et par døgn senere - videre ind i døden.
  